ብምባል ሓፊረን ተናዊጸን። ካብ ሰባት ድማ ክሕባእ ጀሚረ" ይብል ኤሪክ። ኣዕሩኹቱን ኣብ ከባቢኡ ብዝነበሩ ሰባትን፡ ኣንታ "ጭደል" ኢሎም ይጸርፍዎ ነይሮም። ሓደ እዋን፡ ምስ ሓንቲ መሓዝኡ እንከሎ፡ ጾታዊ ስምዒቱ ተበራቢሩ። ሽዑ፡ መትሉኡ ካብ ውሽጢ ርሕሙ ክወጽእ ተሰሚዕዎ። "ጽሕፍቶይ ዝተወድአ ኮይኑ ተሰሚዑኒ። ሰበይቲ ወይ ሰብኣይ ኣይኮንኩን። ኣብ ዓለም፡ ቦታይ ኣበይ ምዃኑ ጠፊኡኒ። ዓቕለይ ጸቢቡኒ፡ ሰባት ከይጸርፉኒ ናብ ትምህርቲ ምኻድ ገዲፈዮ። ስድራይ ብዛዕባ ዘሕልፎ ስቓይ ይፈልጡ ነይሮም፡ ግን ዝገብሩዎ ኣይነበሮምን። ህይወተይ ማህሚኑ ነይሩ" ይብል። ሓዲሽ ህይወት ኤሪክ፡ ካብቲ ዝነበሮ ከተማ ሓዲሽ ህይወት ንምንዳይ ናብ ከተማ ባንኮክ ይኸይድ። ከም ሰበይቲ ኮይኑ ድማ ስራሕ ጀሚሩ። ኣብ ታይላንድ ኣስማት ሰባት ምስ ጾታ ዝተኣሳሰሩ እዮም። ኣቶን ወይዘሮን ተባሂሉ ስለ ዝፈላለ፡ ሽምካ ሓንሳብ ምስ ተመዝገበ ክትቅይሮ ሕጋዊ ሕልኽላኽ ኣለዎ። መሳርሕቱ ከም ሰብኣይ እዮም ዝርእዩዎ። ነቲ ስራሕ ግን ከም ሰበይቲ ኮይኑ ስለ ዝረኸቦ ምስኡ ክኸዱ ኣይደለዩን። እተን ደቂ-ኣንስትዮ መሳርሕቱ ምስኡ ቀንጠብጠብ ይብላ እኳ እንተነበራ ሶዶመኛታት ከይበሃላ ፈሪሐን ምስኡ ርክበን ኣቋሪጸን። ንልዕሊ ሰለስተ ወርሒ ተነጽሎን ደቂቕ መርመራን ክጻወር ተገዲዱ። ድሕሪኡ ሓዲሽ ስራሕ ረኺቡ፡ ሕጅስ ይሓልፈለይ ይኸውን'ዩ እናበለ ኣብ ካልእ ጸገም ወዲቑ። 'ብዘይ ብልዕቲ ከምዝተወለድኩ ዝፈለጥኩላ መዓልቲ' ብዛዕባ ጥዕና ርሕሚ ጓልኣንስተይቲ ክንፈልጦም ዝግባእ ሓሙሽተ ነገራት ኣብ ግዜ ናዕቢ ዝጠፍአት ህጻን ምስ ወለዳ ዳግም ተራኺባ ሃፋ ማይ ክትበውእ ብልዕታ ዝነደደት ጓልኣንስተይቲ 'ናይ ሐሶት መንነት' ኤሪክ፡ "ኣብቲ መጀመርታ ኩሉ ነገር ጽቡቕ ነይሩ። ድሕሪ ገለ ሰሙናት ግን መን ምዃነይ ክፈልጡ ክኢሎም። እቲ እዋን ዝኽፍኣ እዩ ነይሩ። ገለ ሰብኡት ኣውዲቖም ንብልዕተይ ክትንክፉንን ክጥምቱን ጀሚሮም። እቲ ተመኩሮ ኣብ ህይወተይ እቲ ዝኸፍኣ እዩ ነይሩ ክበሃል ይከኣል" ይብል። ንኤሪክ፡ እቲ ዘጋጥሞ ተመኩሮታትን ሕፍረትን ክጻወሮ ናብ ዘይክእለሉ ደረጃ ክኸይድ ጀሚሩ። መንነቱ ሓቢኡ ስራሕ ከናድን፡ ድሕሪ ነፍሲ-ወከፍ ሰለስቲ ወርሒ ድማ ስራሕ ክቕይርን ይግደድ ነይሩ። ነቶም ሰበስልጣን ንምድንጋር፡ ሓንሳብ ከም ሰብኣይ ሓንሳብ ከኣ ከም ሰበይቲ ተመዝጊቡ ይሰርሕ ነይሩ። ብኸምዚ ንብዙሕ ዓመታት ሰሪሑ-ብዙሓት መሓዙት'ውን ኣጥሪዩ። ሓንቲ ካብተን መሓዙቱ 'ፍቕሪ ናይ ህይወተይ' ዝብላ ጓል'ውን ተላሊዩ። "ምስ ተላለኽዋ ህይወተይ ካልእ ትርጉም ክሕዝ ጀሚሩ። ኣብ ኩሉ ክትድግፈንን ኣብ ጎነይ ደው ክትብልን ጀሚራ። ንኩነታተይ ተረዲኣ ከይተሓለለት ሓጊዛትኒ" ይብል። ቁሩብ ገንዘብ ኣዋህሊሉ ንእሽተይ ድኳን ከፊቱ፡ ኣብ ነጻ ግዚኡ ከም ኤልክትሪሻን እናሰርሐ እኹል እቶት ክገብር ጀሚሩ። ንገለ ዓመታት ድማ ኣብ ህይወቱ ሩፍታ ረኺቡ። ኩሉ ነገር ደሓን ኣሎ ኢሉ እናሐሰበ ግን እታ ዘፍቅራ ዓርኩ ደሓን ኩን ከይበለቶ ሃንደበት ተሰዊራ። ምንጪ ስእሊ, Rachaphon Riansiri/BBC Thai ቅልውላው "ድንግርግር ኢሉኒ። እንታይ እየ በዲለያ?
